Den Vest-Sjællandske Avis, 1838-06-08
Mandagen den 21de Mai er i en Brønd ved Fole hauge Skov, i Nærheden af Nysted, fundet Liget af et spædt Barn, der deri var nedkastet, og om hvis Hals 2de Steene vare bundne. Da i Anledning af denne Misgierning en Pige i Freilev var taget under Forhør, fremkom derved Oplysning om, at denne for nogle Uger siden havde født i Dølgsmaal, og at Fosteret var henkastet for Svinene. Jøvrigt havde denne Pige uden Afbrydelse forrettet sit Arbeide, og endog, Dagen efter Fødselen, været til Plougs, uden at hendes nærmeste Omgivelse havde bemærket hendes Tilstand. – Denne Beretning er sildigere berigtiget derhen, at Pigen Sidsel Hansdatter fra Freilev, 29 Aar gammel, har ved den den 23de Mai foretagne Obduction af det fundne Barnelig tilstaaet, at dette Barn er hendes, at hun for 14 Dage siden har født det paa Marken, strax qvalt det, og gjemt Liget i et Brændehuus indtil i Søndags sidstl., da hun har det til Brønden ved Folehaven, hvor hun nedkastede det efter at have bundet to store Stene, hun fandt paa Marken, om dets Hals. (Loll. Falst. Stiftst.) Viborg. J Mødet den 23de Mai fremlagde den kongelige Commissarius fremdeles Udkast til en Anordning, indeholdende en nærmere Bestemmelse af Lovens 5318 og Placat 18de Januar 1788. Comite. Overrets=Procurator Møller, Asses for With og Justitsraad Bruun. Endelig forelagdes et Udkast til en Placat, indeholdende nærmere Bestemmelser angaaende det Sted, der i visse Tilfælde skal ansees som en Trængendes Fødested. Comite: Etatsraad Brink Seidelin, Stiftsprovst Hald og Tobaksfabriqueur Funder. Mødet den 25de Mai. Efterat flere af Forsamlingens Medlemmer paa Præsidentens Opfordring havde yttret sig over de Puncter, hvorom han i Mødet den 22de Mai havde udbedet sig Forsamlingens nærmere Beslutning (see Nr. 87), blev det eenstemmigen vedtaget, at ethvert Forslag fra Mænd, udenfor Forsamlingen skulde underkastes en foreløbig Prøvelse af en dertil udnævnt Petitions-Comite, medmindre et af Medlemmerne maatte finde sig beføiet, til at erklære et saadant Forslag for sit, i hvilket Fald bemeldte Prøvelse skulde bortfalde; at der skulde sættes en Frist af 4 Uger for dem udenfor Forsamlingen, der ønskede at indgive Forslag, og at denne Frist, efter hvis Udløb intet saadant Forslag uden under særdeles Omstændigheder skulde modtages, vilde blive at regne fra den Dag, Forsamlingens Beslutning herom blev bekjendtgjort i Tidenden; samt endelig, at enhver af de Deputerede, som vilde indgive et Andragende, burde indlevere dette inden 14 Dage, og at intet Forslag, som indkom senere, vilde blive modtaget, med mindre det var af Vigtighed og ikke taalte Opsættelse. – J samme Møde forelagde den kongelige Commissarius et Udkast til en Anordning angaaende Straffen for Tyverie, Bedragerie, Falsk og andre dermed beslægtede Forbrydelser. Endvidere forelagdes Udkast til en Forordning angaaende Straffen for falsk Vidnesbyrd og anden Meened m.v.; endelig forelagdes et Udkast til en Anordning, indeholdende Modisicationer i Forordningen 12te Juni 1816 angaaende Straffen af Fængsel paa Vand og Brød. Mødet den 26de Mai. Efterat Forsamlingen havde vedtaget, at de i forrige Møde forelagte trende Lovudkast skulde prøves af een og samme Comite, og at denne skulde bestaae af fem Medlemmer, valgtes hertil Justitsraad Holm, Justitsraad Bruun, Justitsr. Estrup, Overrets=Procurator Møller og Justitsr. Fler scher. Derpaa fremlagde den kongl. Commissarius et Udkast til en Forordning for Danmark angaaende Jndførelse af en Skyldsætning af Jordeiendomme m.v. og et Udkast til en Placat, hvorved bestemmes en foreløbig Bekjendtgjørelse af Resultaterne af den nye Matrikul for Danmark m.v.